Oppturen fortsatte med andrealbumet , som ble lansert 27. september 1993. Nok en gang dro Pogo Pops på en omfattende norgesturné og låtene «Crash» og «Jennifer Peach» ble radiohiter både på lokalradio og nylanserte NRK Petre. Norgesturnéen fikk sitt høydepunkt i en utsolgt konsert i Teatergarasjen i Bergen 26. november 1993. 1994 fortsatte med omfattende turnevirksomhet for Pogo Pops, blant annet med oppvarmingsjobb for Iggy Pop på Sentrum scene, før bandet dro på sin andre Japanturne i november 1994. Året ble avsluttet med en fjorten dagers plateinnspilling i London med produsent Yngve Sætre.